CELEX: 32012D0481
Language: bg
Date: 2012-08-16 00:00:00
Title: 2012/481/ЕС: Решение на Комисията от 16 август 2012 година за установяване на екологични критерии за присъждане на екомаркировката на ЕС по отношение на печатни изделия (нотифицирано под номер C(2012) 5364)  текст от значение за ЕИП

21.8.2012   
            
            
               BG
            
            
               Официален вестник на Европейския съюз
            
            
               L 223/55
            
         РЕШЕНИЕ НА КОМИСИЯТА
   от 16 август 2012 година
   за установяване на екологични критерии за присъждане на екомаркировката на ЕС по отношение на печатни изделия
   (нотифицирано под номер C(2012) 5364)
   (текст от значение за ЕИП)
   (2012/481/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 66/2010 на Европейския парламент и на Съвета от 25 ноември 2009 г. относно екомаркировката на ЕС (1), и по-специално член 8, параграф 2 от него,
   след консултация със Съвета по екомаркировката на Европейския съюз,
   като има предвид, че:
   
               (1)
            
            
               Съгласно Регламент (ЕО) № 66/2010 екомаркировката на ЕС може да се присъжда на продукти, които през целия си жизнен цикъл имат намалено въздействие върху околната среда.
            
         
               (2)
            
            
               Регламент (ЕО) № 66/2010 предвижда установяването на специфични критерии за екомаркировката на ЕС по отношение на различни продуктови групи.
            
         
               (3)
            
            
               Тъй като използваните при печатните продукти химикали могат да възпрепятстват рециклирането на печатни продукти и могат да бъдат опасни за околната среда и за здравето на човека, е целесъобразно да се установят критерии за екомаркировката на ЕС за продуктовата група „печатни изделия“.
            
         
               (4)
            
            
               Мерките, предвидени в настоящото решение, са в съответствие със становището на комитета, създаден съгласно член 16 от Регламент (ЕО) № 66/2010,
            
         ПРИЕ НАСТОЯЩОТО РЕШЕНИЕ:
   Член 1
   1.   Продуктовата група „печатни изделия“ включва печатни продукти, състоящи се тегловно от най-малко 90 % хартия, картон или хартиени субстрати, с изключение на книги, каталози, бележници, брошури или формуляри, които се състоят тегловно от най-малко 80 % хартия, картон или хартиен субстрат. Притурки, корици и други печатни продукти, които са част от крайния печатен продукт, се считат за част от печатния продукт.
   2.   Прикрепените към печатния продукт притурки (които не са предназначени за отстраняване), трябва да отговарят на изискванията от приложението към настоящото решение. Притурки, които не са прикрепени към печатния продукт (като рекламни листовки, отделящи се стикери), но които се продават или предоставят с него, трябва да отговарят на изискванията от приложението към настоящото решение, само ако върху тях ще бъде поставена екомаркировка на ЕС.
   3.   Продуктовата група „печатни изделия“ не включва следното:
   
               а)
            
            
               печатни продукти от хартия тип „Тишу“;
            
         
               б)
            
            
               печатни продукти, използвани за обвиване и опаковане;
            
         
               в)
            
            
               папки, пликове, папки с пръстени.
            
         Член 2
   За целите на настоящото решение се прилагат следните определения:
   
               1)
            
            
               „книги“ означава подвързвани чрез подшиване или лепене печатни продукти с твърди или меки корици, като учебници, художествена или нехудожествена литература, тетрадки, учебни тетрадки, тетрадки със спирала, доклади, календари с подвързия, наръчници и книги с меки корици. Книгите не включват специализирани списания, брошури, списания, каталози, които се публикуват редовно, и годишни доклади;
            
         
               2)
            
            
               „консумативи“ означава химикали, използвани по време на процесите на отпечатване, нанасяне на покрития и дообработване, и които могат да бъдат използвани, унищожени, разградени, превърнати в отпадъци или отработени. Консумативите включват продукти като печатни мастила и бои, тонери, надпечатни лакове, лакове, лепила, миещи средства и овлажняващи разтвори;
            
         
               3)
            
            
               „папка“ означава сгъваема обвивка или покритие за отделни листове хартия. Папките включват продукти като разделители, сборни папки, папки преписки, висящи папки, картонени кутии, папки с три капака;
            
         
               4)
            
            
               „халогениран органичен разтворител“ означава органичен разтворител, който съдържа най-малко един атом бром, хлор, флуор или йод на молекула;
            
         
               5)
            
            
               „притурка“ означава допълнителен лист или раздел, който се отпечатва независимо от печатния продукт и се поставя сред страниците на печатния продукт и може да бъде отстранен (неприкрепена притурка), или е подвързан сред страниците на печатния продукт и по този начин става неразделна част от него (прикрепена притурка). Притурките включват многолистни реклами, книжки, брошури, бланки за отговор, или други рекламни материали;
            
         
               6)
            
            
               „вестници“ означава публикации, издавани всекидневно или седмично, които съдържат новини, отпечатвани върху вестникарска хартия, направена от пулп и/или рециклирана хартия, чието тегло варира между 40 и 65 g/m2;
            
         
               7)
            
            
               „нехартиени компоненти“ означава всички части на печатния продукт, които не се състоят от хартия, картон или хартиен субстрат;
            
         
               8)
            
            
               „опаковка“ означава всички продукти, направени от материал от всякакво естество, използвани, за да се поставят в тях, съхраняват, обработват, доставят и представят стоки — от суровини до обработени продукти — от производителя до ползвателя или потребителя;
            
         
               9)
            
            
               „печатен продукт“ означава продукт, получен от обработката на печатарски материал. Обработката представлява отпечатване върху хартия. В допълнение към отпечатването, обработката може да включва дообработване, например фалцоване, преговане и рязане или сглобяване с използване на лепило, подвързване, броширане. Печатните продукти включват вестници, рекламни материали и новинарски бюлетини, специализирани списания, каталози, книги, листовки, брошури, бележници, плакати, сменяеми листове, визитни картички и етикети;
            
         
               10)
            
            
               „отпечатване“ (или печатен процес) означава процес, при който печатен материал се преработва в печатен продукт. Отпечатването включва дейностите по предпечат, печат и следпечатна обработка;
            
         
               11)
            
            
               „рециклиране“ означава всяка дейност по оползотворяване, посредством която отпадъчните материали се преработват в продукти, материали или вещества, за първоначалната им цел или за други цели. То включва преработването на органични материали, но не включва оползотворяване на енергия и преработване в материали, които ще се използват като горива или за насипни дейности;
            
         
               12)
            
            
               „ЛОС“ (летливо органично съединение) означава всяко органично съединение, както и фракцията от креозот, което при температура 293,15 К има парно налягане 0,01 kРа или повече, или притежава съответна летливост при конкретните условия на употреба;
            
         
               13)
            
            
               „миещи средства“ (също известни понякога като почистващи препарати или почистващи средства) означава следното: а) течни химични вещества, използвани за измиване на печатни форми, както отделни от машината, така и интегрирани в нея, и печатни преси, за отстраняване на печатни мастила, хартиени частици и подобни продукти; б) почистващи средства за машини за дообработване и печатни машини, като например почистващи средства за отстраняване на остатъци от лепила и лакове; в) препарати за почистване на засъхнало печатно мастило. Миещите средства не включват почистващи препарати за почистване на други части на печатната машина или за почистване на машини, различни от печатни машини и машини за дообработване;
            
         
               14)
            
            
               „отпадъчна хартия“ означава хартия, натрупана по време на отпечатване и дообработване или на щанцоване при стартиране на печатните или книговезните мощности, която не представлява част от дообработения печатен продукт.
            
         Член 3
   За да му бъде присъдена екомаркировката на ЕС съгласно Регламент (ЕО) № 66/2010, даден печатен продукт трябва да попада в продуктовата група „печатни изделия“, определена в член 1 от настоящото решение, и да съответства на критериите, както и на съответните изисквания за оценяване и удостоверяване, формулирани в приложението към настоящото решение.
   Член 4
   Критериите за продуктовата група „печатни изделия“, както и свързаните с тях изисквания за оценяване и удостоверяване, са в сила за период от три години, започващ от датата на приемане на настоящото решение.
   Член 5
   Кодът на продуктовата група „печатни изделия“, използван за административни цели, е 028.
   Член 6
   Адресати на настоящото решение са държавите членки.
   
      Съставено в Брюксел на 16 август 2012 година.
      
         
            За Комисията
         
         Janez POTOČNIK
         
            Член на Комисията
         
      
   
   
      (1)  ОВ L 27, 30.1.2010 г., стр. 1.
   
      ПРИЛОЖЕНИЕ
      
         ОБЩИ ПОЛОЖЕНИЯ
      
      
         Предназначение на критериите
      
      Критериите целят по-специално да стимулират екологичната ефикасност при отстраняването на мастилото и възможността за рециклиране на печатните продукти, намаляването на емисиите на ЛОС, намаляване или предотвратяване на рисковете за околната среда и здравето на човека, свързани с употребата на опасни вещества. Критериите са установени на равнища, които насърчават присъждането на екологичния етикет на печатни продукти, които имат слабо въздействие върху околната среда.
      
         КРИТЕРИИ
      
      Критериите се отнасят за всеки от следните аспекти:
      
                  1.
               
               
                  Субстрат
               
            
                  2.
               
               
                  Вещества и смеси със забранена или ограничена употреба
               
            
                  3.
               
               
                  Възможност за рециклиране
               
            
                  4.
               
               
                  Емисии
               
            
                  5.
               
               
                  Отпадъци
               
            
                  6.
               
               
                  Енергия
               
            
                  7.
               
               
                  Обучение
               
            
                  8.
               
               
                  Годност за употреба;
               
            
                  9.
               
               
                  Информация относно продукта
               
            
                  10.
               
               
                  Информация, изписвана върху екомаркировката на ЕС
               
            Критерии 1, 3, 8, 9 и 10 се прилагат към завършения печатен продукт.
      Критерий 2 се прилага както по отношение на нехартиените компоненти на печатния продукт, така и за процесите на отпечатване, нанасяне на покрития и дообработване на компонентите на хартията.
      Критерии 4, 5, 6 и 7 се прилагат само по отношение на процесите на отпечатване, нанасяне на покрития и дообработване на компонентите на хартията.
      Тези критерии се прилагат по отношение на всички такива процеси, предприети на площадката или площадките на които се произвежда печатният продукт. Ако има процеси на печат, поставяне на покрития и дообработване, използвани изключително за продукти с екомаркировка, критерии 2, 4, 5, 6 и 7 се прилагат само по отношение на тези процеси.
      Екологичните критерии не включват транспорт на суровини, консумативи и крайни продукти.
      
         Изисквания за оценяване и удостоверяване
      
      За всеки критерий са посочени съответните специфични изисквания за оценяване и удостоверяване.
      Всички процеси на печатане на печатни продукти следва да отговарят на критериите. Следователно частите на продукта, които са отпечатани от подизпълнител, също следва да отговарят на изискванията за печатане. Заявлението включва списък на всички печатници и подизпълнители, участващи в производството на печатния продукт, и географското им местоположение.
      Заявителят представя списък на химикалите, използвани в печатницата за производството на печатните продукти. Това изискване се прилага към всички консумативи, използвани по време на процесите на отпечатване, нанасяне на покрития и дообработване. Списъкът, предоставен от заявителя, трябва да включва количеството, функцията и доставчика на всеки използван химикал заедно с информационния лист за безопасност, разработен в съответствие с Директива 2001/58/ЕО на Комисията (1).
      Когато от заявителя се изисква да представи декларации, документация, анализи, протоколи от изпитвания или други доказателства, за да покаже съответствие с критериите, това означава че последните могат да бъдат представени от заявителя и/или неговия доставчик (неговите доставчици) и/или техния доставчик (техните доставчици), както е целесъобразно.
      Когато е необходимо, могат да бъдат използвани методи за изпитване, различни от посочените за съответния критерий, ако тяхната еквивалентност е призната от компетентния орган, оценяващ заявката.
      Когато това е възможно, изпитването следва да се провежда от лаборатории, които отговарят на общите изисквания на EN ISO 17025 или еквивалентен стандарт.
      Когато е целесъобразно, компетентните органи могат да изискват удостоверителна документация и да извършват независими проверки.
      
         КРИТЕРИИ ЗА ПРИСЪЖДАНЕ НА ЕКОМАРКИРОВКА НА ЕС
      
      
         Критерий 1 —   Субстрат
      
      
                  а)
               
               
                  Печатният продукт се отпечатва само на хартия, носеща екомаркировката на ЕС, както е установено в Решение 2011/333/ЕС на Комисията (2).
               
            
                  б)
               
               
                  Когато се използва вестникарска хартия, печатните продукти се отпечатват само на хартия, носеща екомаркировката на ЕС, както е установено в Решение 2012/448/ЕС на Комисията (3).
               
            
         Оценяване и удостоверяване: заявителят представя спецификациите на съответните печатни продукти, включително търговски наименования, количество и тегло/m2 на използваната хартия. Списъкът включва също така наименованията на доставчиците на използваната хартия. Заявителят следва да представи копие от валиден сертификат за екомаркировка на ЕС за използваната хартия.
      
         Критерий 2 —   Вещества и смеси със забранена или ограничена употреба
      
      а)   Опасни вещества и смеси
      Консумативи, които могат да присъстват в завършения печатен продукт и съдържат вещества и/или смеси, отговарящи на критериите за класифициране с предупрежденията за опасност и рисковите фрази, определени по-долу, в съответствие с Регламент (ЕО) № 1272/2008 на Европейския парламент и на Съвета (4) или Директива 67/548/ЕИО на Съвета (5), или вещества, посочени в член 57 от Регламент (ЕО) № 1907/2006 на Европейския парламент и на Съвета (6), не се използват при дейностите по отпечатване, нанасяне на покрития и дообработване на завършения печатен продукт.
      Това изискване не се прилага за толуен за употреба в процесите на отпечатване при дълбок печат, когато се използва затворена или капсулирана инсталация или система за регенериране или друга подобна система, които контролират и наблюдават неорганизирани емисии и когато ефикасността на регенерирането е най-малко 92 %. Ултравиолетови мастила и лакове, класифицирани като H412/R52-53, също са освободени от това изискване.
      Нехартиените компоненти (до 20 % от теглото, както е посочено в член 1), които са част от завършения печатен продукт, следва да не съдържат веществата, посочени по-горе.
      Списък на предупреждения за опасност и рискови фрази:
      
                  Предупреждения за опасност (7)
                  
               
               
                  Рискова фраза (8)
                  
               
            
                  H300 Смъртоносен при поглъщане
               
               
                  R28
               
            
                  H301 Токсичен при поглъщане
               
               
                  R25
               
            
                  H304 Може да бъде смъртоносен при поглъщане и навлизане в дихателните пътища
               
               
                  R65
               
            
                  H310 Смъртоносен при контакт с кожата
               
               
                  R27
               
            
                  H311 Токсичен при контакт с кожата
               
               
                  R24
               
            
                  H330 Смъртоносен при вдишване
               
               
                  R26
               
            
                  H331 Токсичен при вдишване
               
               
                  R23
               
            
                  H340 Може да причини генетични дефекти
               
               
                  R46
               
            
                  H341 Предполага се, че причинява генетични дефекти
               
               
                  R68
               
            
                  H350 Може да причини рак
               
               
                  R45
               
            
                  H350i Може да причини рак при вдишване
               
               
                  R49
               
            
                  H351 Предполага се, че причинява рак
               
               
                  R40
               
            
                  H360F Може да увреди оплодителната способност
               
               
                  R60
               
            
                  H360D Може да увреди плода
               
               
                  R61
               
            
                  H360FD Може да увреди оплодителната способност. Може да увреди плода
               
               
                  R60; R61; R60—61
               
            
                  H360Fd Може да увреди оплодителната способност. Предполага се, че уврежда плода
               
               
                  R60—R63
               
            
                  H360Df Може да увреди плода. Предполага се, че уврежда оплодителната способност
               
               
                  R61—R62
               
            
                  H361f Предполага се, че уврежда оплодителната способност
               
               
                  R62
               
            
                  H361d Предполага се, че уврежда плода
               
               
                  R63
               
            
                  H361fd Предполага се, че уврежда оплодителната способност. Предполага се, че уврежда плода
               
               
                  R62—63
               
            
                  H362 Може да бъде вреден за кърмачета
               
               
                  R64
               
            
                  H370 Причинява увреждане на органите
               
               
                  R39/23; R39/24; R39/25; R39/26; R39/27; R39/28
               
            
                  H371 Може да причини увреждане на органите
               
               
                  R68/20; R68/21; R68/22
               
            
                  Причинява увреждане на органите посредством продължителна или повтаряща се експозиция
               
               
                  R48/25; R48/24; R48/23
               
            
                  H373 Може да причини увреждане на органи при продължителна или повтаряща се експозиция
               
               
                  R48/20; R48/21; R48/22
               
            
                  H400 Силно токсичен за водните организми
               
               
                  R50
               
            
                  H410 Силно токсичен за водните организми, с дълготраен ефект
               
               
                  R50-53
               
            
                  H411 Токсичен за водните организми, с дълготраен ефект
               
               
                  R51—53
               
            
                  H412 Вреден за водните организми, с дълготраен ефект
               
               
                  R52—53
               
            
                  H413 Може да причини дълготраен вреден ефект за водните организми
               
               
                  R53
               
            
                  EUH059 Опасно за озоновия слой
               
               
                  R59
               
            
                  EUH029 При контакт с вода се отделя токсичен газ
               
               
                  R29
               
            
                  EUH031 При контакт с киселини се отделя токсичен газ
               
               
                  R31
               
            
                  EUH032 При контакт с киселини се отделя силно токсичен газ
               
               
                  R32
               
            
                  EUH070 Токсично при контакт с очите
               
               
                  R39—41
               
            Горните изисквания не се отнасят за вещества или смеси, които променят свойствата си при обработка по такъв начин, че установената опасност престава да съществува (например престават да бъдат биологично достъпни или претърпяват химично изменение).
      Пределните концентрации за вещества и/или смеси, за които могат да се отнасят или се отнасят описаните по-горе предупреждения за опасност или рискови фрази, или които отговарят на изискванията за класифициране в класовете или категориите за опасност, както и пределните концентрации за вещества, отговарящи на критериите на член 57, буква а), б) или в) от Регламент (ЕО) № 1907/2006, не трябва да надвишават общите или специфичните пределни концентрации, определени в съответствие с член 10 от Регламент (ЕО) № 1272/2008. Когато има определена специфична пределна концентрация, тя има предимство пред общата такава.
      Пределните концентрации за вещества, отговарящи на критериите по член 57, буква г), д) или е) от Регламент (ЕО) № 1907/2006, не трябва да надхвърлят 0,1 тегловни процента.
      
         Оценяване и удостоверяване: за веществата, които досега не са класифицирани в съответствие с Регламент (ЕО) № 1272/2008, заявителят доказва съответствие с тези критерии чрез предоставянето на: i) декларация, че нехартиените компоненти, които са част от крайния продукт не съдържат вещества, посочени в тези критерии в концентрация над разрешените пределни стойности; ii) декларация, че консумативите, които могат да присъстват в завършения печатен продукт и са били използвани при дейностите по отпечатване, нанасяне на покрития и дообработване, не съдържат веществата, посочени в тези критерии в концентрация над разрешените пределни стойности; iii) списък на всички консумативи, използвани за отпечатване, дообработване и нанасяне на покритие на печатни продукти. Този списък включва количеството, функцията и доставчиците на всички използвани в процеса на производството консумативи.
      Заявителят доказва съответствието с този критерий, като предоставя декларация, че всяко от веществата не е класифицирано в никой от класовете на опасност, свързани с предупрежденията за опасност, посочени в горепосочения списък в съответствие с Регламент (ЕО) № 1272/2008, доколкото това може да се определи, като минимум, от информацията, която отговаря на условията, изброени в приложение VII към Регламент (ЕО) № 1907/2006. Тази декларация трябва да бъде придружена от обобщена информация относно съответните характеристики, свързани с предупрежденията за опасност, посочени в горепосочения списък, с равнището на подробност, определено в раздели 10, 11 и 12 от приложение II към Регламент (ЕО) № 1907/2006 (изисквания за съставянето на информационни листове за безопасност).
      Информация за характерните свойства на веществата може да бъде събрана и по начини, различни от изпитвания, например чрез използването на алтернативни методи, като методите „in vitro“, от количествени модели за взаимовръзка между структура и активност или от използването на групиране или асоцииране в съответствие с приложение XI към Регламент (ЕО) № 1907/2006. Споделянето на съответни данни силно се насърчава.
      Предоставената информация се отнася до формите или физичните състояния на веществото или смесите, така както се използват в крайния продукт.
      За вещества, изброени в приложения IV и V към Регламента REACH, освободени от задължение за регистрация съгласно член 2, параграф 7, букви а) и б) от Регламент (ЕО) № 1907/2006 REACH, ще е достатъчна декларация в този смисъл, за да се спазят изискванията, посочени по-горе.
      Заявителят представя съответна документация за ефикасността на регенериране на затворената/капсулираната инсталация/система за генериране или всякаква друга еквивалентна система, която е внедрена на място във връзка с употребата на толуен в печатането с дълбок печат.
      б)   Вещества, изброени съгласно член 59, параграф 1 от Регламент (ЕО) № 1907/2006
      Не се дава дерогация от забраната, установена в член 6, параграф 6, буква а) от Регламент (ЕО) № 66/2010, по отношение на вещества, идентифицирани като пораждащи много сериозно безпокойство и включени в списъка, определен по член 59 от Регламент (ЕО) № 1907/2006, присъстващи в смеси в концентрация над 0,1 %. При концентрации под 0,1 % следва да се използват стойностите на специфичната пределна концентрация, определени съгласно член 10 от Регламент (ЕО) № 1272/2008.
      
         Оценяване и удостоверяване: списъкът на веществата, идентифицирани като пораждащи много сериозно безпокойство и включени в списъка съгласно член 59 от Регламент (ЕО) № 1907/2006, може да бъде намерен на адрес:
      http://echa.europa.eu/chem_data/authorisation_process/candidate_list_table_en.asp
      Позоваването на списъка трябва да се прави във вида му към датата на подаване на заявлението.
      Заявителят доказва съответствие с този критерий, чрез представяне на данни за количествата на веществата, използвани за отпечатването на печатни продукти, и декларация, в която се посочва, че веществата по този критерий не се съдържат в крайния продукт над определените пределни концентрации. Концентрацията следва да бъде посочена в информационните листове за безопасност в съответствие с член 31 от Регламент (ЕО) № 1907/2006.
      в)   Биоциди
      Използването на биоциди като част от рецептурата или като част от смес, включена в рецептурата, с цел съхранение на продукта, които са класифицирани като H410/R50—53 или H411/R51—53 в съответствие с Директива 67/548/ЕИО, Директива 1999/45/ЕО на Съвета (9) или Регламент (ЕО) № 1272/2008, е позволено, при условие че потенциалите за биоакумулация на тези биоциди се характеризират с log Pow (логаритмичен коефициент на разпределяне на разтварянето в октанол/вода) < 3,0 или с експериментално определен коефициент на биоконцентрация (BCF) ≤ 100.
      
         Оценяване и удостоверяване: за всички биоциди, използвани в различните производствени етапи заявителят предоставя копия от информационния лист за безопасност, както и документация за концентрациите на биоцидите в крайния продукт.
      г)   Миещи средства
      Миещи средства, използвани за почистване в печатните процеси и/или подпроцеси, които съдържат ароматни въглеводороди се допускат само ако са в съответствие с точка 2, буква б) и ако е изпълнено едно от следните условия:
      
                  i)
               
               
                  количеството на ароматните въглеводороди в използваните миещи средства не превишава 0,1 тегловни процента;
               
            
                  ii)
               
               
                  количеството на използваните миещи средства на основа на ароматни въглеводороди за една година не надвишава 5 % от общото количество миещи средства, използвани през една календарна година.
               
            Този критерий не се прилага за толуен, използван като миещ препарат в дълбокия печат.
      
         Оценяване и удостоверяване: заявителят представя информационния лист за безопасност за всеки миещ препарат, който се използва в печатницата през годината, за която се отнася годишното потребление. Доставчиците на миещи средства предоставят декларации за съдържанието на ароматни въглеводороди в миещите средства.
      д)   Алкилфенолетоксилати — халогенирани разтворители — фталати
      Следните вещества или препарати не се добавят към мастила, бои, тонери, лепила или миещи средства или други почистващи химикали, използвани за отпечатването на печатните продукти:
      
                  —
               
               
                  Алкилфенолетоксилати и техни производни, които могат да произвеждат алкилфеноли чрез разграждане.
               
            
                  —
               
               
                  Халогенирани разтворители, които към момента на подаване на заявление са класифицирани в посочените в точка 2, буква а) категории като опасни или рискови.
               
            
                  —
               
               
                  Фталати, които към момента на прилагане са класифицирани с рискови фрази H360F, H360D, H361f в съответствие с Регламент (ЕО) № 1272/2008.
               
            
         Оценяване и удостоверяване: заявителят представя декларация за съответствие с този критерий.
      е)   Печатни мастила, тонери, мастила, лакове, фолиа и ламинати
      Следните тежки метали и техните съединения не могат да се използват в печатни мастила, тонери, мастила, лакове, фолиа и ламинати (било като вещество или като част от използван препарат): кадмий, мед (с изключение на меден фталоцианин), олово, никел, хром VI, живак, арсен, разтворим барий, селен, антимон. Кобалт може да се използва само до 0,1 тегловни процента.
      Съставките могат да съдържат следи от тези метали, произтичащи от примеси в суровините, до концентрация 0,01 тегловни процента.
      
         Оценяване и удостоверяване: заявителят предоставя декларация за съответствие с този критерий, както и декларации от доставчиците на съставките.
      
         Критерий 3 —   Възможност за рециклиране
      
      Печатните продукти следва да могат да бъдат рециклирани. Мастилото следва да може да се отстранява от печатните продукти, а нехартиените компоненти на печатните продукти следва да бъдат лесно отстраними, за да се гарантира, че тези компоненти няма да възпрепятстват процеса на рециклиране.
      
                  а)
               
               
                  Средства за придаване на по-голяма здравина във влажно състояние могат да бъде използвани само ако може да се докаже, че дообработеният продукт може да бъде рециклиран.
               
            
                  б)
               
               
                  Лепила могат да се използват само ако възможността за отстраняването им може да се докаже.
               
            
                  в)
               
               
                  Лакове и ламиниране, включително полиетен и/или полиетен/полипропилен, могат да се използват само за корици на книги, бележници, списания и каталози, учебни тетрадки.
               
            
                  г)
               
               
                  Възможността за отстраняване на мастилото следва да бъде доказана.
               
            
         Оценяване и удостоверяване: заявителят следва да представи резултатите от изпитването на възможността за рециклиране на средствата за придаване на по-голяма здравина във влажно състояние и на възможността за отстраняване на лепилата. Референтните методи на изпитване са методът на PTS, „PTS-RH 021/97“ (за средства за придаване на по-голяма здравина във влажно състояние), „Метод 12“ на INGEDE (за възможност за отстраняване на неразтворими лепила) или еквивалентни методи на изпитване. Възможността за отстраняване на мастилото следва да бъде доказана чрез използване на „таблици за оценяване на възможността за отстраняване на мастило“ (10) на Европейския съвет за рециклирана хартия или чрез еквивалентни методи на изпитване. Изпитването трябва да се извършва върху три вида хартия: хартия без и със покритие и хартия с повърхностна проклейка. Ако един вид печатно мастило се продава само за един или два специфични вида хартия, достатъчно е да се направят изпитвания на този/тези вид/видове хартия. Заявителят трябва да представи декларация, че хартията с покритие и ламинираната хартия са в съответствие с точка 3, буква б). Когато част от печатния продукт се отделя лесно (напр. пластмасов капак или обложка на учебна тетрадка за многократна употреба), изпитването за възможност за рециклиране може да се извърши без този компонент. Доколко лесно се отстраняват нехартиените компоненти се доказва чрез декларация от страна на предприятието за събиране на хартия, рециклиращото предприятие или еквивалентна организация. Методи на изпитване, за които компетентна и независима трета страна демонстрира, че дават еквивалентни резултати, също могат да се използват.
      
         Критерий 4 —   Емисии
      
      а)   Емисии във водата
      Вода от изплакването, която съдържа фотохимикали и сребро от обработка на лента и от производство на плаки, не се изхвърля към пречиствателна станция за отпадъчни води.
      
         Оценяване и удостоверяване: заявителят следва да представи декларация за съответствие с този критерий, заедно с описание на управлението на място на съдържащата фотохимикали и сребро вода от изплакване. Когато обработка на лента и/или производството на плаки се възлага на външни изпълнители, подизпълнителят предоставя декларация за съответствие с този критерий заедно с описание на управлението при подизпълнителите на съдържащата фотохимикали и сребро вода от изплакване.
      Количеството Cr и Cu, изхвърляни към пречиствателната станция за отпадъчни води, не трябва да надвишава съответно 45 mg/m2 и 400 mg/ m2 от площта на печатащ цилиндър, използван в пресата.
      
         Оценяване и удостоверяване: изхвърлянето на Cr и Cu в отпадъчните води се проверява при печатниците за дълбок печат след обработката им и преди изпускането им. Представителна извадка от изхвърляния на Cr и Cu се взема всеки месец. Най-малко едно аналитично изпитване годишно се извършва от акредитирана лаборатория, за да се определи съдържанието на Cr и Cu в една представителна под-извадка от тези извадки. Съответствието с този критерий се оценява чрез разделяне на съдържанието на Cr и Cu, както е определено от годишното аналитично изпитване, на повърхността на цилиндъра, използвана в пресата по време на отпечатването. Повърхността на цилиндъра, използвана в пресата за отпечатване, се изчислява, като се умножи повърхността на цилиндъра (= 2πrL, където r е радиусът, а L — дължината на цилиндъра) по броя на печатните продукти през годината (= броя на различните заявки за печат).
      б)   Емисии във въздуха
      Летливи органични съединения (ЛОС)
      Трябва да бъде изпълнен следният критерий:
      (PЛОС – RЛОС)/Pхартия < 5 [kg/t]
      където:
      
                  PЛОС
                  
               
               
                  =
               
               
                  общо годишно количество в kg на ЛОС, съдържащи се в закупените химическите продукти, използвани за общото годишно производство на печатни продукти
               
            
                  RЛОС
                  
               
               
                  =
               
               
                  общо годишно количество в kg на ЛОС, които са унищожени чрез отстраняване; оползотворени от процеси на печатане и продадени или повторно използвани
               
            
                  Pхартия
                  
               
               
                  =
               
               
                  общо годишно количество хартия в тонове, закупено и използвано за производството на печатни продукти.
               
            Когато една печатница използва различни технологии за печатане, този критерий следва да бъде изпълнен за всяка технология поотделно.
      Стойността на PЛОС се изчислява от информацията в информационните листове за безопасност, свързана със съдържанието на ЛОС или от равностойна декларация, предоставена от доставчика на химически продукти.
      Стойността на RЛОС се изчислява от декларацията за съдържание на ЛОС, съдържащи се в продадените химически продукти, или от вътрешния регистър (или какъвто и да било друг равностоен документ), в който се отчита годишното количество на ЛОС, които са оползотворени или повторно използвани на място.
      Специфични условия за офсетов печат с горещо сушене:
      
                  i)
               
               
                  При офсетовия печат с горещо сушене с интегрирана камера за изгаряне за сушилнята се прилага следния метод на изчисление:
                  
                              PЛОС
                              
                           
                           
                              =
                           
                           
                              90 % от общото годишно количество в kg на ЛОС, съдържащи се в овлажняващите разтвори, използвани за годишното производство на печатни продукти + 85 % от общото годишно количество в kg на ЛОС, съдържащи се в миещите средства, използвани за годишното производство на печатни продукти.
                           
                        
            
                  ii)
               
               
                  При офсетов печат с горещо сушене без интегрирана камера за изгаряне за сушилнята се прилага следният метод на изчисление:
                  
                              PЛОС
                              
                           
                           
                              =
                           
                           
                              90 % от общото годишно количество в kg на ЛОС, съдържащи се в овлажняващите разтвори, използвани за годишното производство на печатни продукти + 85 % от общото годишно количество в kg на ЛОС, съдържащи се в миещите средства, използвани за годишното производство на печатни продукти + 10 % от общото годишно количество в kg на ЛОС, съдържащи се в печатни мастила, използвани за годишното производство на печатни продукти.
                           
                        
            За i) и ii) пропорционално по-ниски проценти от 90 % и 85 % могат да бъдат използвани за това изчисление ако се покаже, че повече от 10 % или 15 % съответно от общото годишно количество в kg на ЛОС в овлажняващите разтвори или миещите средства, използвани за годишното производство на печатни продукти, се отстраняват в процеса на сушенето чрез системата за изгаряне на отпадни газове.
      
         Оценяване и удостоверяване: декларация за съдържанието на ЛОС в алкохоли, миещи средства, мастила, овлажняващи разтвори или други съответни химикали се предоставя от доставчика им. Заявителят следва да представи доказателства за изчислението съгласно критериите, посочени по-горе. Периодът за целите на изчисленията се основава на производството в продължение на 12 месеца. В случай на ново или възстановено производствено предприятие изчисленията обхващат най-малко три месеца от режим на работа на предприятието, който е представителен за целите на изчислението.
      в)   Емисии от отпечатване с дълбок печат за публикации
      
                  i)
               
               
                  Емисиите на ЛОС във въздуха от отпечатване с дълбок печат за публикации не следва за надвишават 50 mg C/Nm3
                  
                  
                     Оценяване и удостоверяване: заявителят представя съответна документация, показваща съответствие с този критерий.
               
            
                  ii)
               
               
                  Инсталира се оборудване за намаляване на емисиите във въздуха на Cr6+.
               
            
                  iii)
               
               
                  Емисиите на Cr6+ във въздуха не следва да надвишават 15 mg на тон хартия.
                  
                     Оценяване и удостоверяване: заявителят представя описание на внедрената система, заедно с документация относно контрола и наблюдаването на емисиите на Cr6+. Документацията трябва да включва резултатите от изпитванията, свързани с намаляването на емисиите на Cr6+ във въздуха.
               
            г)   Печатни процеси, за които не се прилагат законодателни мерки
      Летливи разтворители от процеса на сушене при офсетовия печат с горещо сушене и при флексографския печат се управляват чрез оползотворяване или изгаряне или друга равностойна система. Във всички случаи, когато не се прилагат законодателни мерки, емисиите на ЛОС във въздуха не трябва да надвишават 20 mg C/Nm3.
      Това изискване не се отнася за ситопечат и цифров печат. Освен това то не се прилага за мощности за офсетов печат с горещо сушене и флексографски печат с потребление на разтворители по-малко от 15 t годишно.
      
         Оценяване и удостоверяване: заявителят представя описание на внедрената система заедно с документацията и резултатите от изпитванията, свързани с контрола и наблюдението на емисиите във въздуха.
      
         Критерий 5 —   Отпадъци
      
      а)   Управление на отпадъците
      Съоръжението, където се произвеждат печатни продукти, следва да има система за обработване на отпадъци, включително отпадъчни продукти, получени при производството на печатни продукти, като е определено от съответните местни и национални регулаторни органи.
      Системата следва да е документирана или обяснена и включва информация най-малко относно следните процедури:
      
                  i)
               
               
                  обработване, събиране, разделяне и използване на рециклируеми материали от потока на отпадъците,
               
            
                  ii)
               
               
                  възстановяване на материали за друг вид употреба, като например изгаряне с цел получаване на пара за производствения процес или отопление, или за селскостопанска употреба,
               
            
                  iii)
               
               
                  обработване, събиране, разделяне и обезвреждане на опасни отпадъци, както е определено от съответните местни и национални регулаторни органи.
               
            
         Оценяване и удостоверяване: заявителят представя декларация за съответствие с този критерий заедно с описание на утвърдените процедури за управление на отпадъци. В случаите, в които е необходимо, заявителят следва ежегодно да предоставя съответната декларация на местните власти. Когато управлението на отпадъците се възлага на външен изпълнител, подизпълнителят също представя декларация за съответствие с този критерий.
      б)   Отпадъчна хартия
      Размерът на отпадъчна хартия „X“ бива:
      
                  Метод на отпечатване
               
               
                  Максимално отпадъчна хартия (%)
               
            
                  Листов офсетов печат
               
               
                  23
               
            
                  Офсетов печат със студено сушене, вестници
               
               
                  10
               
            
                  Офсетов печат със студено сушене, формуляри
               
               
                  18
               
            
                  Ролен офсетов печат със студено сушене (с изключение на вестници и формуляри)
               
               
                  19
               
            
                  Ролен офсетов печат с горещо сушене
               
               
                  21
               
            
                  Гравюрен печат
               
               
                  15
               
            
                  Флексография (с изключение на велпапе)
               
               
                  11
               
            
                  Цифров печат
               
               
                  10
               
            
                  Офсетов печат
               
               
                  4
               
            
                  Флексография, велпапе
               
               
                  17
               
            
                  Ситопечат
               
               
                  23
               
            където:
      
                  X
               
               
                  =
               
               
                  тонове отпадъчна хартия годишно, произведена по време на отпечатването (включително процесите на дообработване) на печатния продукт с екомаркировка, разделено на тоновете хартия годишно, закупени и използвани за производството на печатен продукт с екомаркировка.
               
            Когато печатницата извършва процеси на дообработване от името на друга печатница, количеството отпадъчна хартия, произвеждано в тези процеси не се включва в изчисляването на Х.
      Когато процесите на дообработване се възлагат на друго предприятие в качеството му на външен изпълнител, количеството отпадъчна хартия в резултат от възложената работа на външния изпълнител се изчислява и декларира в изчисляването на Х.
      
         Оценяване и удостоверяване: заявителят представя описание на изчисляването на количеството на отпадъчната хартия заедно с декларация от изпълнителя, който събира отпадъчната хартия от печатницата. Предоставят се условията, при които е възложено външното изпълнение, както и изчисленията от външния изпълнител на количеството на отпадъчната хартия, генерирана в процесите на дообработване. Периодът за целите на изчисленията се основава на производството в продължение на 12 месеца. В случай на ново или възстановено производствено предприятие изчисленията обхващат най-малко три месеца от режим на работа на предприятието, който е представителен за целите на изчислението.
      
         Критерий 6 —   Енергопотребление
      
      Печатницата съставя регистър на всички потребяващи електроенергия съоръжения (включително машини, осветление, климатични и хладилни инсталации) и програма, състояща се от мерки за подобряване на енергийната ефективност.
      
         Оценяване и удостоверяване: заявителят предоставя регистъра на потребяващи електроенергия съоръжения заедно с програма за подобряване.
      
         Критерий 7 —   Обучение
      
      Всички членове на персонала, участващи в ежедневните експлоатация, трябва да имат необходими познания, за да гарантират, че изискванията за екомаркировка се изпълняват и постоянно подобряват.
      
         Оценяване и удостоверяване: заявителят представя декларация за съответствие с този критерий и подробни данни за програмата за обучение, нейното съдържание, както и посочва кои членове на персонала какво обучение са преминали и кога е било това. Заявителят също така предоставя на компетентния орган образец от материали за обучение.
      
         Критерий 8 —   Годност за употреба
      
      Продуктът трябва да е подходящ за своето предназначение.
      
         Оценяване и удостоверяване: заявителят представя съответна документация в съответствие с този критерий. Национални или търговски стандарти, където е целесъобразно, могат да бъдат използвани от заявителя за доказване на годността за употреба на печатните продукти.
      
         Критерий 9 —   Информация върху продукта
      
      Върху продукта трябва да се съдържа следната информация:
      
         „Събирайте използваната хартия за рециклиране“.
      
      
         Оценяване и удостоверяване: заявителят представя образец от опаковката на продукта, съдържащ изискваната информация.
      
         Критерий 10 —   Информация присъстваща върху екомаркировката на ЕС
      
      Незадължителният етикет с текстова рамка трябва да съдържа следния текст:
      
                  —
               
               
                  Този печатен продукт може да бъде рециклиран.
               
            
                  —
               
               
                  Отпечатан на хартия със слабо въздействие върху околната среда.
               
            
                  —
               
               
                  Емисиите на химикали във въздуха и водата при производството на хартия и печатния процес са ограничени.
               
            Указанията за използване на незадължителната маркировка с каре за текст са публикувани в „Указания за използването на логото за екомаркировка на ЕС“ на интернет адрес:
      http://ec.europa.eu/environment/ecolabel/promo/pdf/logo%20guidelines.pdf
      
         Оценяване и удостоверяване: Заявителят предоставя образец на печатния продукт, носещ етикета, както и декларация за съответствие с този критерий.
      
         (1)  ОВ L 212, 7.8.2001 г., стр. 24.
      
         (2)  Решение от 7 юни 2011 г. за установяване на екологични критерии за присъждане на знака за екомаркировка на ЕС за копирна и графична хартия (ОВ L 149, 8.6.2011 г., стр. 12).
      
         (3)  Решение от 12 юли 2012 г. за установяване на екологични критерии за присъждане на екомаркировката на ЕС за вестникарска хартия (ОВ L 202, 28.7.2012 г., стр. 26).
      
         (4)  ОВ L 353, 31.12.2008 г., стр. 1.
      
         (5)  ОВ 196, 16.8.1967 г., стр. 1.
      
         (6)  ОВ L 396, 30.12.2006 г., стр. 1.
      
         (7)  Съгласно Регламент (ЕО) № 1272/2008.
      
         (8)  Съгласно Директива 67/548/ЕИО.
      
         (9)  ОВ L 200, 30.7.1999 г., стр. 1.
      
         (10)  Оценка на възможността за рециклиране на печатни продукти — резултат по отношение на възможността за отстраняване на мастилото — ръководство за работа, www.paperrecovery.org, „Публикации“